作者:劉鎮2
標題:沁園春
內容:爽氣西來，玉削群峰，千杉萬松。望疏林清曠，晴煙紫翠，雪邊回棹，柳外聞鍾。夜月瓊田，夕陽金界，倒影樓臺表裡空。橋陰曲，是舊來忠定，手種芙蓉。仙翁。心事誰同。付魚鳥相望一笑中。向月梅香底，招邀和靖，雲山高處，問訊梁公。物象搜奇，風流懷古，消得文章萬丈虹。沈吟久，想依依春樹，人在江東。